Realzoom: Чужди изтребители ще пазят небето ни
Чужди изтребители ще пазят небето ни
Министерският съвет разреши съвместното изпълнение на задачи по усилване на охраната на въздушното пространство на страната ни от военновъздушните сили на България и на Италия.
Мисията е в изпълнение на мерките по гарантиране на сигурността на страните-членки по източния фланг на НАТО.
За съвместното изпълнение на задачите по усилване на въздушната охрана (Air Policing) ВВС на Италия ще дислоцират в периода юли-ноември 2017 г. в авиобаза Граф Игнатиево четири самолета „Eurofighter Typhoon“ и до 110 души персонал.
Изпълнението на задачите ще се извършва в периода 15 юли – 15 октомври. Италианските дежурни самолети ще изпълняват задачи по зона за дежурство във въздуха, прехват, визуално опознаване и съпровождане.
в 21.6.17
Етикети: ВВС, въздушно пространство, изтребители, НАТО, Новини, охрана, самолети